CELEX: 62018TN0702
Language: ro
Date: 2018-11-26 00:00:00
Title: Cauza T-702/18: Acțiune introdusă la 26 noiembrie 2018 – Durand și alții/Parlamentul

18.2.2019   
            
            
               RO
            
            
               Jurnalul Oficial al Uniunii Europene
            
            
               C 65/40
            
         
      Acțiune introdusă la 26 noiembrie 2018 – Durand și alții/Parlamentul
      (Cauza T-702/18)
      (2019/C 65/51)
      Limba de procedură: engleza
      
         Părțile
      
      
         Reclamanți: Pascal Durand (Paris, Franța) și alți șapte reclamanți (reprezentanți: O. Brouwer și E. Raedts, avocați)
      
         Pârât: Parlamentul European
      
         Concluziile
      
      Reclamanții solicită Tribunalului:
      
                  —
               
               
                  să declare că Parlamentul nu și-a îndeplinit obligațiile care îi revin în temeiul articolului 226 alineatul (1) din Tratatul privind funcționarea Uniunii Europene și al articolului 198 alineatul (4) din Regulamentul de procedură al Parlamentului European, prin faptul că Conferința președinților nu a adresat plenului Parlamentului European o propunere de constituire a unei comisii de anchetă;
               
            
                  —
               
               
                  cu titlu subsidiar, în cazul în care Tribunalul ar considera că scrisoarea din 21 septembrie 2018 a președintelui Parlamentului conține o luare de poziție neechivocă și definitivă care pune capăt abținerii de a acționa, să anuleze decizia cuprinsă în scrisoarea din 21 septembrie 2018 privind refuzul adresării plenului Parlamentului European a unei propuneri de constituire a unei comisii de anchetă;
               
            
                  —
               
               
                  să oblige Parlamentul la plata cheltuielilor de judecată, inclusiv a celor efectuate de eventualii intervenienți.
               
            
         Motivele și principalele argumente
      
      În susținerea acțiunii, reclamanții invocă faptul că, în aplicarea articolului 198 alineatul (4) din Regulamentul de procedură al Parlamentului European și al articolului 226 din Tratatul privind funcționarea Uniunii Europene, Conferința președinților era obligată să formuleze și să adreseze plenului Parlamentului European o propunere de constituire a unei comisii de anchetă privind bunăstarea animalelor în timpul transportului, astfel cum i-au solicitat cei trei 223 de membri al Parlamentului European. O decizie prin care se refuză să se procedeze astfel ar încălca aceste articole.